Kašeľ
Dobrý deň, manžel má už mesiac kašel (opakuje sa to skoro každý rok v zime) a jeho doktorka mu dnes predpísala tretí krát tie isté atb (Klacid).Diagnóza bola bronchitída, CRP, RTG a krvné testy boli negatívne. Aký máte názor na to, že má brať tretie atb, popríp. akú podpornú liečbu by ste odporučili
Dobrý deň,
ďakujeme Vám za otázku.
Opakované predpisovanie antibiotík môže predstavovať problém, najmä ak sa príznaky ochorenia nezlepšujú alebo príčina ochorenia sa neodhalila. Klacid je antibiotikum, ktoré je účinné na určité spektrum baktérií, ale pokiaľ bolo CRP, krvné testy a RTG negatívne môže sa jednať o vírusovú alebo mykotickú infekciu, na ktorú antibiotiká neúčinkujú. Odporúčam Vám konzultáciu s lekárom a prípadne zváženie potreby užívania ďalších antibiotík. Okrem toho môžem odporučiť podpornú liečbu kašľa podľa toho, či je kašeľ s hlienom alebo bez hlienu, inhaláciu fyziologického roztoku, príjem tekutín a odpočinok. Veľmi dobre na kaśeľ pôsobia aj
lišajníkové pastilky
, s obsahom extraktu z pľuzgierky islandskej (Cetraria islandica) a vitamínu C. Pľuzgierka islandská napomáha k správnej funkcii dýchacieho systému, je prirodzeným antioxidantom a spolu s vitamínom C prispieva k správnej funkcii imunitného systému. Prípravok sa užíva 6x denne jedna pastilka, ktorá sa nechá rozpustiť v ústach.
Prajem skoré uzdravenie.
S pozdravom
PharmDr. Lenka Čorbová.